Foto: Global Look Press Google qonun talabini bajarmagani uchun 500 ming rubl miqdorida jarima to‘ladi. Bu haqda Roskomnadzor matbuot kotibi Vadim Ampelonskiy ma’lum qildi. «Google jarima to‘ladi. Pul hisob raqamimizga kelib tushdi», — dedi Ampelonskiy. Roskomnadzor o‘tgan yilning dekabrida internet qidiruvda Rossiyada taqiqlangan saytlarni ko‘rsatmaslik haqidagi qonunni buzgani uchun Google’ga 500 ming rubl jarima tayinlagandi. 2018 yil 1 oktyabrda Rossiyada yangi qonun kuchga kirgan bo‘lib, qidiruv tizimlari taqiqlangan axborot manbalari reyestriga ulanishi va ushbu reyestrdagi saytlar qidiruvda aks etmasligini nazorat qilishi lozim.